# Adrian Oţoiu

### De la Wikipedia, enciclopedia liberă

Adrian Oţoiu

Adrian Oţoiu (n. 30 aprilie 1958, Râmnicu Sărat, judeţul Buzău) este prozator, eseist şi traducător român.

Tatăl său a fost pilot aşa încât a trait în preajma avioanelor în copilarie.

În 1981 a absolvit Institutul de Învăţământ Superior din Baia Mare, secţia Limba şi literatura română şi Limba şi literatura engleză. În 2001 a primit titlul de doctor al Universităţii Babeş-Bolyai cu o teză intitulată Strategii transgresive în proza generaţiei '80 sub conducerea profesorului doctor Ion Pop.

În prezent este conferenţiar la Facultatea de Litere a Universităţii de Nord din Baia Mare. A organizat un curs postuniversitarla Central European University din Budapesta. A mai predat la University of Limerick (Irlanda), University of New Mexico şi Carson-Newman College (SUA).

Este membru al Uniunii Scriitorilor din România şi membru al ESSE (European Society for the Study of English).

## [modifică] Cărţi publicate

### [modifică] Proză

A debutat la editura Cartea Românească în 1996, cu volumul Coaja lucrurilor sau Dansând cu Jupuita (reeditat în 2002 la Editura Paralela 45). Romanul sau a fost comparat de critici cu romanul Ulise al lui James Joyce.

A mai publicat volumele de proză scurtă Chei fierbinţi pentru ferestre moi: Carte de calculatoare pentru spirite literatoare (Editura Paralela 45, 1998) şi Stângăcii şi enormităţi: Carte de calculatoare pentru spirite literatoare (Editura Paralela 45, 1999).

Povestirea Tip of the Day: Shakespeare and Computers a apărut în engleză în traducerea autorului în numărul din octombrie 2004 al revistei americane Words without Borders, număr dedicat literaturii române.

Povestirea Reveal codes: Profesiunea domnului Onoriu a apărut în traducerea maghiară în antologia de proză contemporană românească Tizenegy kortàrs romàn proziaro (Literator, 2005).

### [modifică] Critică literară

Trafic de frontieră. Proza generaţiei 80 (Editura Paralela 45, 2000)

Ochiul bifurcat, limba saşie. Proza generaţiei 80. Vol II (Editura Paralela 45, 2003).

## [modifică] Traduceri

Sub titlul La Doi Lebădoi, a tradus în limba română romanul Swim-Two-Birds al romancierului modernist irlandez Flann O'Brien (Paralela 45, 2005). Traducerea este însoţită de o introducere consistentă şi de numeroase note explicative.

A tradus în limba engleză ghidul de turism cultural Tourism in Maramureş (Cert-Phare, 1998) şi manualul pentru investitori străini Modern Elements of Entrepreneurial Training ICTWAY 2003 (Editura Fundaţiei CDIMM, 2003).

Este autorul capitolului The seven POEs (scris în limba engleză) din romanul experimental colectiv Naked Went the Novelist (Salzburg Seminar, Austria, 1998).

## [modifică] Studii culturale, anglistică

Autor a numeroase articole în domeniul literaturii engleze şi a interferenţelor acesteia cu literatura română. Câteva din aceste studii sunt cuprinse în volumul Under Eastern Eyes: Cross-cultural Refractions (Editura Marineasa, 2003).

A contribuit cu un capitol intitulat Automobile Metempsychoses in the Land of Dracula la volumul Autopia: Cars and Culture, editat de Peter Wollen şi Joe Kerr (Reaktion Books, Londra 2002).

A sintetizat evoluţia receptării româneşti a operei lui James Joyce în capitolul 'Le sens du pousser': On the Spiral of Joyce's Reception in Romania din masivul studiu în două volume intitulat The Reception of James Joyce in Europe, editat de Geert Lernout şi Wim Van Mierlo (Thoemmes Continuum, Londra, 2004).

Un studiu comparativ între situaţia culturii postcomuniste şi contextele culturale postcoloniale, studiu intitulat An Exercise in Fictional Liminality: Postcolonialism, Postcommunism, and Romania's Threshhold Generation a apărut în revista Comparative Studies of South Asia, Africa and the Middle East.

Otoiu a mai scris o prefaţă la a doua ediţie românească a romanului Opera plutitoare (titlul original: The Floating Opera) de John Barth.

## [modifică] Interviuri

Intelectualii români au o oroare sacră faţă de emoţie interviu realizat de Iolanda Malamen în Ziua din 12 iulie 2005.

Nimic cald, nimic tactil, nimic erotic, interviu realizat de Cristian Pătrăşconiou, în Orizont din octombrie 2005.

Fabule despre perfecţionism - partea I şi partea a II-a, interviu de Raluca Alexandrescu, Observator cultural, nr. 57-58.

Cine a gãsit cutia neagrã a bicicletei sau Literatura romanã trebuie sã iasã din orfelinat, răspuns la o anchetă în Echinox, 3 aprilie 2001, p.2.

## [modifică] Premii şi distincţii

A obţinut premiul pentru debut ASPRO (1996) şi premiul pentru debut al Uniunii Scriitorilor din România (1996).

În 2003 a obţinut prima bursă rezidenţială pentru traduceri acordată de Ireland Literature Exchange pentru traducerea romanului At Swim-Two-Birds de Flann O'Brien.

A beneficiat de burse de studiu şi granturi în Austria (la Salzburg Seminar), în Germania (la Stuttgart Seminar for Cultural Studies), în SUA (invitat la universităţi din Delaware, New Mexico şi Tennessee), Italia (Trieste Joyce School), Malta, Irlanda şi Marea Britanie.

## [modifică] Cronici şi studii despre Adrian Oţoiu

(include doar textele disponibile online)

- Alex Budac, Coji, carcase, caroserii, Orizont, nr. 11, noiembrie 2005, p.4.

- Roxana Din, Cărţile democratice, Echinox, 5 mai 2001, p.2.

- Paul Cernat, Avantajele frontierei, Observator cultural, nr. 63.

- Paul Cernat, Ficţiune digitală, distopie sinistrală, Observator cultural, nr. 8.

Ioan Curşeu, Trafic de frontieră, Echinox, 5 mai 2001, p.12.

## [modifică] Legături externe

- Dicţionar român-francez francez-român descărcabil gratuit, realizat de Adrian Oţoiu. Conţine circa 20.000 de cuvinte în fiecare sens. Include multe forme flexionare.
- Cultural Diversities East and West: Postcolonialism, Postcommunism and Ethnicity - pagina cursului de vară postuniversitar organizat la Central European University din Budapesta în 2002.

Adus de la "http://ro.wikipedia.org../../../a/d/r/Adrian_O%C5%A3oiu_8615.html"

Categorii: Naşteri în 1958 | Prozatori români | Romancieri români

##### Views

- Articol
- Discuţie
- Versiunea curentă

##### Caută

##### În alte limbi

- English